ΓΡΑΠΤΗ ΕΡΩΤΗΣΗ E-2107/02

υποβολή: Alexandros Alavanos (GUE/NGL) προς την Επιτροπή

(17 Ιουλίου 2002)

Θέμα: Εκκαθάριση λογαριασμών ΕΓΤΠΕ για το έτος 2001

Σύμφωνα με την απόφαση της Επιτροπής 2002/461/ΕΚ(1) της 12.6.2002 για την εκκαθάριση των λογαριασμών των κρατών μελών στο πλαίσιο των δαπανών που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων για το οικονομικό έτος 2001, οι λογαριασμοί πουποβλήθηκαν από τον Οργανισμό Πληρωμών της Ελλάδας (ΓΕΔΙΔΑΓΕΠ/ΟΠΕΚΕΠΕ) δεν εκκαθαρίστηκαν αλλά διαχωρίστηκαν, προκειμένου ναποβληθούν σε συμπληρωματικές έρευνες και επαληθεύσεις.

1. Για ποιους συγκεκριμένους λόγους δεν εκκαθαρίστηκαν οι λογαριασμοί της Ελλάδας για το 2001· Πού εντοπίζονται οι ελλείψεις όσον αφορά την πληρότητα, την ακρίβεια και την ειλικρίνεια των λογαριασμών που διαβίβασε η Ελλάδα·

2. Τα προβλήματα πουπάρχουν τόσο στην οργάνωση του ΟΠΕΚΕΠΕ όσο και στο συνολικό σύστημα ελέγχου (απάντηση της Επιτροπής στην ερώτηση Ε-0466/02(2)) επηρέασαν την μη εκκαθάριση των λογαριασμών και τις δημοσιονομικές διορθώσεις που επεβλήθησαν·

(1) ΕΕ L 160 της 18.6.2002, σελ. 28.

(2) ΕΕ C 172 E της 18.7.2002, σελ. 200.

Απάντηση του κ. Fischler εξ ονόματος της Επιτροπής

(13 Σεπτεμβρίου 2002)

Τα άρθρα 1 και 2 του κανονισμού (ΕΚ) αριθ. 2390/1999 της Επιτροπής της 25ης Οκτωβρίου 1999 για τη θέσπιση των λεπτομερών κανόνων εφαρμογής του κανονισμού (ΕΚ) αριθ. 1663/95 καθορίζουν τη μορφή και το περιεχόμενο των λογιστικών στοιχείων που τα κράτη μέλη πρέπει να θέτουν στη διάθεση της Επιτροπής για τους σκοπούς της εκκαθάρισης των λογαριασμών του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) Τμήμα Εγγυήσεων(1) (πίνακας των Χ) και τον τρόπο με τον οποίο πρέπει να διαβιβάζονται στην Επιτροπή.

Τα κράτη μέλη πρέπει να διαβιβάσουν αυτά τα στοιχεία, με τη μορφή μηχανογραφημένων αρχείων, στην Επιτροπή έως την 10η Φεβρουαρίου 2002, μαζί με τους ετήσιους λογαριασμούς των οργανισμών πληρωμών.

Στην περίπτωση της Ελλάδας, τα στοιχεία αυτά δεν ελήφθησαν έως τη λήξη της προθεσμίας και τα δεδομένα που ελήφθησαν αργότερα ήταν ελλιπή.

Η Επιτροπή θεωρεί ότι είναι ζωτικής σημασίας να λαμβάνει τα κατάλληλα λογιστικά στοιχεία και δεν θα εκκαθαρίσει τους λογαριασμούς κανενός οργανισμού πληρωμών που δεν παρέχει αυτά τα στοιχεία. Δεδομένου ότι η Ελλάδα δεν παρέσχε τα στοιχεία, η Επιτροπή δεν είναι ακόμη σε θέση να προτείνει την εκκαθάριση των λογαριασμών του ελληνικού οργανισμού πληρωμών για το οικονομικό έτος 2001 του ΕΓΤΠΕ. Κατά συνέπεια, για το οικονομικό έτος 2001, οι λογαριασμοί του ελληνικού οργανισμού πληρωμών διαχωρίζονται από την απόφαση της Επιτροπής της 12ης Ιουνίου 2002 για την εκκαθάριση των λογαριασμών των δαπανών των κρατών μελών που χρηματοδοτούνται από το ΕΓΤΠΕ, Τμήμα Εγγυήσεων, για το οικονομικό έτος 2001 και θα αποτελέσουν αντικείμενο μιας μελλοντικής απόφασης εκκαθάρισης.

Από τα ανωτέρω, είναι σαφές ότι ο διαχωρισμός των λογαριασμών του ελληνικού οργανισμού πληρωμών δεν σχετίζεται με τις διορθώσεις που μπορεί να εφαρμοσθούν για προβλήματα του συνολικού συστήματος ελέγχου. Ασφαλώς, η μη εμπρόθεσμη διαβίβαση των απαιτούμενων μηχανογραφημένων δεδομένων συνδέεται με προβλήματα που αφορούν τη γενική οργάνωση στην Ελλάδα, αλλά αυτά προϋπήρχαν της ΟΠΕΚΕΠΕ.

(1) ΕΕ L 295 της 16.11.1999.